V sobotu 5. júla sa pod hradom Lietava na mieste starého historického majera uskutočnil IV. ročník hradných slávností. Akciu zorganizovali Rytiery dračieho rádu z Trnavy, Spoločnosť priateľov histórie, romantiky a recesie zo Žiliny a o technické záležitosti sa postaralo Združenie na záchranu Lietavského hradu. Akcia plná zmien počasia kedy sa slnko viackrát za deň striedalo z dažďom dopadla dobre a to hlavne vďaka účinkujúcim skupinám historického šermu : Rytieri Dračieho rádu, Taurus Ater, Blúdni rytieri, Cech Terra de Selinan, Vinedi. Na tento daždivý ročník sa prišlo pozrieť cca 350 divákov a mnohých ďalších zastavilo v návšteve tohoto podujatia "mrcha" počasie.